AlexejDobrolubov/national_council_slovak_2010 huggingface dataset:
39. schôdza NR SR - 15.deň - A. dopoludnia
Dátum: 2025-10-01
Poslanec: Sabo, Michal (PS)
Druh vystúpenia: Vystúpenie s faktickou poznámkou

ďakujem za vaše faktické poznámky. Naty tebe za tú koordináciu s tým Primom, to som naozaj nevedel, čo je teda pozitívne info a ja som teda vydesený z toho Primu, podľa toho keď to vidím na Tik Toku, tak sa mi ježia chlpy po pravde. K tomu pozmeňujúcemu návrhu, ktorý som predložil, ako som spomínla, tak ja som ho konzultoval s Asociáciou výrobcov nealkoholických nápojov a minerálnych vôd, čo sú ľudia ktorí poznajú terén. A ja teda mám veľkú dôveru k ľuďom, ktorí monitorujú terén a asociácia samozrejme vie, kde všade sú umiestnené predajné automaty. Čiže vedia, že majú umiestnené predajné automaty v nejakom Stardape, kde je vysoká spotreba energeťákov, lebo to sú stardapisti, ale je tam zasa 0 detí, ktoré majú prístup do toho Stardupu. Alebo vedia, že majú v nejakej fabrike v internej zamestnaneckej kantíne, kde vedia, že majú prístup len dospelí nad 18 rokov, ale nemajú tam prístup deti. Čiže naozaj si myslím, že je vhodné počúvať ľudí, ktorí ten terén poznajú a vedia teda že môžeme mať isté penzum automatov, ktoré nemusíme upravovať za sumu 500 a viacej eur na čítanie a legitimovanie veku. Vieme že tento zákon pôjde na konzultáciu s Európskou komisiou, preto navrhujem a žiadam o vašu podporu, aby sme tam dali túto úpravu teraz, lebo som presvedčený o tom, že po tých konzultáciách s Európskou komisiou tam tá úprava tak či tak príde. Čo sa týka osvetových kampaní, naozaj poďme dať spoločný apel pri tejto téme, keď sa otvorila tak dôležitá tématika a máme tu aj vzácnu zhodu, že vyviňme tlak, alebo teda žiadosť na vládu Slovenskej republiky a ministerstvo zdravotníctva, aby prišlo s nejakou dobre mienenou kreatívnou kampaňou, ktorá vysvetlí aj že nemôžeme ako dospelí ľudia bagatelizovať ako je to napríklad aj pri alkoholických nápojoch, že veď je to iba jeden glg. Nie je nikdy.
39. schôdza NR SR - 14.deň - B. popoludní
Dátum: 2025-09-30
Poslanec: Sabo, Michal (PS)
Druh vystúpenia: Vystúpenie s faktickou poznámkou

Vďaka. Kolegyňa, minulý týždeň sme sa na hodine otázok pýtali konkrétne ministerky hospodárstva, že čo konkrétne Slovenská republika požaduje v prípade ďalšieho sankčného balíka, lebo Robert Fico opäť vložil nohu do dverí, už niekoľkýkrát. Nedozvedeli sme sa v odpovedi od ministerky hospodárstva, zato ministerka povedala teda, že táto vláda kontinuálne kritizuje Green Deal a je to perfídne, pretože to bola bývalá vláda Roberta Fica v roku 2019, ktorá bola v tom participatívnom procese, keď Green Deal vznikal, bol formulovaný a prijímaný a navyše ešte vtedy mali aj Maroša Šefčoviča ako komisára pre energetiku. Odvtedy sa samozrejme stali veci, ja tomu rozumiem, že bola tu pandémia, začala sa vojna, treba prehodnocovať a Európska komisia nie je slepá, práve to prehodnocovanie teraz v participácii všetkých členských krajín, mínus jednej, dvoch, prebieha, čiže ten hlavný light motív tejto Európskej komisie v tomto zložení je zvyšovanie konkurencieschopnosti, v reflexii na to, čo sa stalo v rokoch 2020 a neskôr po začiatku pandémie a vojny. No a rokuje teraz táto vláda? No pochybujem, akože nevidím nejaké proaktívne kroky, žeby sa pravidelne lietalo do Bruselu rokovať a hľadať tie najlepšie možné riešenia. Paradoxne vláda, ktorá hovorí v prípade vojenského konfliktu, že je potrebné hľadať tie všetky akože riešenia, všetko vyriešiť za spoločným stolom rokovaním, diplomaciou, no a namiesto toho vidíme Roberta Fica, ktorý sa hádže zase o zem a vydiera. Čiže keď prejde aktualizácia toho Green Deal, ono to už nebude Green Deal, už to bude nová enviromentálna politika, nový enviromentálny plán, tak ja sa budem naozaj veľmi pozorne zameriavať na koalíciu v súčasnom zložení, že čo budú rozprávať, že ako budú ten nový enviromentálny zelený plán kritizovať, lebo ja sa potom budem ich love language pýtať, že kde ste boli keď. A veľmi rád im to pripomeniem, že ten ich ačoentizmus je toxický.
39. schôdza NR SR - 14.deň - B. popoludní
Dátum: 2025-09-30
Poslanec: Sabo, Michal (PS)
Druh vystúpenia: Vystúpenie s faktickou poznámkou

Kolega, mal som taký záblesk, keď si hovoril o tom, že ako vláda rieši dotácie na svojich výjazdových rokovaniach na hrnce v kuchyniach niekde v kultúrnych domoch. Áno, ale môj najväčší flashback je, keď som si prečítal, že myslím, že to bolo niekde na východoslovenskom výjazdovom rokovaní, že vláda zasponzorovala dvetisíc eur na kúpu katafalku. To si hovorím, že vau, ak toto sú priority a pritom veď ono si stačí urobiť test aj tou predchádzajúcou rozpravou, keď sme sa tu rozprávali o tom, že nám chýba stále adresná energopomoc pre domácnosti, to isté platí aj v prípade verejných budov. My máme v katastrofálnom stave verejné budovy na Slovensku a chceme šetriť energie a potom aj peniaze na tých účtoch, tak vláda by mala práve aj v tých málo rozvinutých okresoch cieliť svoju podporu na hĺbkovú rekonštrukciu budov, škôl, obecných úradov, kultúrnych domov. To isté platí aj pri domácnostiach, to isté platí aj pri verejných budovách, rekonštrukcie, hĺbkové zatepľovanie, výmena okien, výmena dverí, investícia do obnoviteľných zdrojov energie. Ale nie, vláda chodí rozdávať dvetisíc eur na katafalky. Bravó! Vizionári fakt.
39. schôdza NR SR - 14.deň - B. popoludní
Dátum: 2025-09-30
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem za faktickú. Ja len tak v skratke. Že ten návrh na príspevok, príspevok na úhradu nákladov je na stránke nrsr.sk. My sme ho opakovane predkladali. Ono stačí v podstate len kopírovať, keď už teda táto koalícia resp. niektorých jej členovia majú záujem v kopírovaní a záľubu v kopírovaní. Tak v tomto prípade by sme nad tým prižmúrili okom, pretože by to bolo správne kopírovanie dobrého a kvalitného návrhu. Stačí sa naozaj len inšpirovať. Je to v legislatívnej iniciatíve B. Jurík, mňa, Lucie Plavákovej a my vám v tom samozrejme môžeme potom garantovať len našu podporu. Vďaka.
39. schôdza NR SR - 13.deň - B. popoludní
Dátum: 2025-09-29
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem za slovo. Viete, pán Hazucha, že veľmi rád sa s vami rozprávam o tejto téme a v mnohom ste pre mňa aj prínosom, lebo ste z praxe. Ale zase na druhej strane, naozaj si vyprosujem, aby ste hovorili, že zneužívame túto tému. Nie, pravda je taká, že nasvecujeme tento problém, pretože aspoň niekto sa tu venuje v tomto plene reálnym a nefiktívnym problémom krajiny. Keď hovoríte, že na odstraňovanie problémov v minulosti neboli peniaze, tak dovoľte, aby sa vám pripomenulo, že v programom období 2007 až 2013, v časti, bola vtedy aj Ficová vláda, Slovensko malo k dispozícii 11,5 miliardy eur. V programom období 2014 až 2020, kde teda väčšina boli Ficové vlády, malo Slovensko k dispozícii 15,3 miliardy eur. Čerpanie v tom programom období bolo na úrovni 30 až 35%, ak si dobre spomínam. Takže my nerozprávajte o tom, že neboli peniaze. Samozrejme, že sú rôzne škály, ktoré treba pokryť, ale mi nehovorte, že ste nevedeli nejakú miliardu alebo dve dať na kritickú infraštruktúru. Nie, ste nechali, aby obce súperili o to, že či si budú môcť dobudovať 200 alebo 300 metrov kanalizácie vo svojej obci. A tiež vám chcem pripomenúť, že boli to práve Ficové vlády v minulosti, ktoré mali aj strategické dokumenty, ktoré hovorili, že do roku 2015 budú na celom Slovensku všade, kde môže, cez 90% pripojené obce na vodovodoch a kanalizáciách. Máme rok 2025 a ešte stále to nie je realitou. Hej, to boli strategické dokumenty vašich bývalých vlád. No a keby ste si dali tú úlohu a vypočuli by ste si poriadne moju rozpravu k vodovodno-kanalizačnému zákonu a novele, tak by ste presne tam našli pasáž, ako som adresoval problematiku prestárnutej infraštruktúry. A adresovali sme to dokonca aj v našom pozmeňujúcom návrhu, za ktorý ste nehlasovali, ktorý ste nepodporili. Takže trošku sebareflexie.
39. schôdza NR SR - 13.deň - B. popoludní
Dátum: 2025-09-29
Poslanec: Sabo, Michal (PS)
Druh vystúpenia: Vystúpenie s faktickou poznámkou

Ďakujem. Na upresnenie k tomu, čo si hovorila, kolegyňa Hanuliaková, tak Tomáš Taraba tvrdil dnes dopoludnia, keď naťahoval čas, lebo potrebovali 15 podpisov na pozmeňovák, tak tu mal také rečnícke cvičenie a okrem iného teda tvrdil, že Progresívne Slovensko sa pri novele o vodovodoch a kanalizáciách nechalo kúpiť lobistami a hlasovalo proti záujmom slovenského národa. Zo všetkých ľudí práve Tomáš Taraba povedal niečo o tom, že kto sa nechal kúpiť lobistami. Iba si pripomeňme, že na tejto schôdzi sme tu mali návrh zákona o posudzovaní vplyvov na životné prostredie a bol tam taký, taká jedna časť, ktorá išla po ruke developerom a lekárom. Čiže na upresnenie. Keby nebolo Progresívneho Slovenska, k tejto novele o vodovodoch a kanalizáciách by možno ani neprišlo, pretože ministerstvo životného prostredia ho realizovalo tento návrh až po našom výraznom tlaku a upozorneniach aj na zistenia Najvyššieho kontrolného úradu. Novelu sme v prvom čítaní podporili namiesto toho, aby teda pán Taraba hovoril, že sme boli proti, mohol si dať tú prácu a pozrieť si v legislatívnom toku na stránke Národnej rady, v prvom čítaní sme ju podporili a od začiatku sme konzistentne hovorili, že v druhom čítaní to tak nemusí byť, pretože sme videli, poeticky povedané, v tom zákone diery ako v potrubí. Preto sme predložili vlastný pozmeňujúci návrh, ktorým sme chceli návrh zákona vylepšiť, koalícia ho nepodporila, preto sme sa vo finálnom hlasovaní zdržali. Neboli sme proti, tak ako to tvrdil minister životného prostredia. A ešte raz. Nebyť nášho tlaku mediálneho, do zákona by sa cez poslancov HLAS-u dostala zmena cez pozmeňovák, ktorý písali lobisti z Východoslovenskej vodárenskej spoločnosti. Nebyť nás, tak minister Taraba by si možno tento lobistický pozmeňujúci návrh ani nevšimol. Čiže toľko k tomu kto píska podľa toho, ako lobisti telefonujú a dvíhajú telefóny a volajú kolegom z HLAS-u a posielajú návrhy pozmeňujúcich návrhov.
39. schôdza NR SR - 13.deň - A. dopoludnia
Dátum: 2025-09-29
Poslanec: Sabo, Michal (PS)
Druh vystúpenia: Vystúpenie

Ďakujem, pán predsedajúci. Predkladáme na rokovanie Národnej rady Slovenskej republiky spolu s kolegyňou Janou Hanuliakovou návrh uznesenia k problematike čistenia komunálnych odpadových vôd s tým, že naším návrhom je v mene Národnej rady Slovenskej republiky vyhlásiť, že nedobudovaná kanalizačná sieť je na Slovensku aktuálne civilizačným problémom, ktorý brzdí rozvoj Slovenska a uberá ľudí o základnú infraštruktúru ergo o ich základné ľudské práva. Chceme týmto uznesením upozorniť vládu Slovenskej republiky na diskrimináciu obyvateľstva a na environmentálne, zdravotné, sociálne a ekonomické riziká, ktoré sú spojené s chýbajúcou nedobudovanou infraštruktúrou, kritickou infraštruktúrou. Tiež chceme zaviazať vládu Slovenskej republiky, aby bezodkladne predstavila konkrétne opatrenia na rozšírenie kapacít čistiarní a sprístupnenie vývozu a čistenia vôd zo žúmp a septikov a tiež zaviazať ministerstvo životného prostredia, aby detailne informovalo o postupe Slovenska voči infringementu za nedostatočné čistenie komunálnych odpadových vôd. Ten infringement je aktuálny, aktívny od decembra minulého roka a my sme doteraz nepočuli žiadne relevantné ani koherentné stanovisko k tejto veci. Pán predsedajúci, otvorte, prosím, rozpravu a ak môžem, hlásim sa do nej prvý.
23. schôdza NR SR - 9.deň - A. dopoludnia
Dátum: 2024-12-06
Poslanec: Puškárová, Paula (HLAS - SD)
Druh vystúpenia: Vystúpenie v rozprave

38. Ďakujem veľmi pekne, pán predsedajúci, vážený pán minister, vážené kolegynky, kolegovia Výbor Národnej rady Slovenskej republiky pre vzdelávanie, vedu, mládež, šport a cestovný ruch ako gestorský výbor podáva Národnej rade Slovenskej republiky spoločnú správu výborov o výsledku prerokovania vládneho návrhu zákona. Národná rada Slovenskej republiky uznesením z 30. októbra 2024 č. 610 sa uzniesla prerokovať vládny návrh zákona vo výboroch v druhom čítaní a prideliť ich týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež, šport a cestovný ruch. Ako gestorský výbor určila Výbor Národnej rady Slovenskej republiky pre vzdelávanie, vedu, mládež, šport a cestovný ruch a určila lehoty na jeho prerokovanie. Určené výbory prerokovali predmetný návrh zákona v stanovenej lehote. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 218 z 21. novembra 2024, Výbor Národnej rady Slovenskej republiky pre sociálne veci v uznesení č. 82 z 25. novembra 2024 a Výbor Národnej rady Slovenskej republiky pre vzdelávanie, vedu, mládež, šport a cestovný ruch v uznesení č. 54 z 21. novembra 2024 zhodne odporúčali návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodom 1 až 16 spoločne s odporúčaním ich schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť. Spoločná správa výborov o výsledku prerokovania vládneho návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež, šport a cestovný ruch z 26. novembra 2024 č. 62. Týmto uznesením ma výbor poveril ako spoločnú spravodajkyňu na schôdzi Národnej rady Slovenskej republiky, aby som informovala o výsledku rokovania výboru a stanovisku k návrhu gestorského výboru. Ďakujem veľmi pekne, pán predsedajúci, skončila som, otvorte, prosím, rozpravu.
23. schôdza NR SR - 2.deň - B. popoludni
Dátum: 2024-11-27
Poslanec: Puškárová, Paula (HLAS - SD)
Druh vystúpenia: Vystúpenie

196. Ďakujem veľmi pekne, pán predsedajúci. Tento návrh zákona predkladáme vzhľadom na prax, ktorá momentálne neumožňuje, aby napríklad vysokoškolské učebnice alebo mnohé tvorivé diela, ktoré vysokoškolskí pedagógovia a tvoriví pracovníci, výskumníci, ako aj doktorandi, aby v rámci svojich teda týchto diel mohli slobodne publikovať v kvalitných žurnáloch napríklad aj v zahraničí. Musia prechádzať cez verejné obstarávanie. Som veľmi rada, že v prvom čítaní k tomuto návrhu zákona skutočne bol taký nejaký spoločný konsenzus, prešiel naprieč všetkým politickým spektrom, všetkými hlasmi. Takže verím, že aj teraz v druhom čítaní dostane rovnakú podporu. Ďakujem veľmi pekne.
23. schôdza NR SR - 1.deň - B. popoludni
Dátum: 2024-11-26
Poslanec: Puškárová, Paula (HLAS - SD)
Druh vystúpenia: Vystúpenie s faktickou poznámkou

40. Ďakujem veľmi pekne, pán predsedajúci. Pani kolegynka, spomínali ste študentov a nedostupnosť termínov. Ja by som rada doplnila, že ministerstvo vnútra a zároveň aj ministerstvo školstva už veľmi pokročili medzičasom aj v riešení tohto problému, ktorý vznikol aj z toho, že aj vysoké školy sa v rámci internacionalizácie začali nejako aktivizovať a prijali aj v tomto čase viacej študentov, zamestnancov a umožnili im niektorí prísun, aj teda plán obnovy alebo sú teda merateľné ukazovatele, ktoré to tiež tie vysoké školy trošku popchli k silnejšej internacionalizácii. No ale teda môj point je ten hlavný, že skutočne ministerstvo vnútra včera sa stretlo, bol tam minister, teda štátny tajomník pán Eštok z ministerstva zahraničných vecí, bol tam pán štátny Zsembera z ministerstva školstva, bola tam generálna riaditeľka cudzineckej polície a boli tam všetci zástupcovia vysokých škôl alebo teda výskumných inštitúcií a dohodli sa, že budú konkrétne aj termíny, na ktorých budú riešiť týchto študentov, ktorí nedostávajú termíny, konkrétne vyslovene čísla tam padali, koľko na ktorú školu potrebujú ešte vyriešiť študentov. Čiže tam sa to konkrétne rieši už aj na tejto úrovni. Taktiež tam padli nejaké možné riešenia, ktoré sa tam diskutovali či už nejakého lietajúceho konzula, alebo iné možnosti, ktorými uľahčia internacionalizáciu či už študentov, alebo zamestnancov na vysokých školách. Čiže rieši sa to skutočne veľmi intenzívne, včera bolo veľmi dôležité stretnutie a predpokladám, že v ďalších mesiacoch sa vyriešia aj mnohé problémy, ktoré mali študenti s termínmi na cudzineckej polícii. Ďakujem.
22. schôdza NR SR - 8.deň - B. popoludni
Dátum: 2024-11-04
Poslanec: Puškárová, Paula (HLAS - SD)
Druh vystúpenia: Vystúpenie

91. Ďakujem veľmi pekne, pán predsedajúci, tento návrh zákona predkladáme v súvislosti s existenciou súčasnej nedostačujúcej právnej úpravy pri obstarávaní, resp. vydávaní učebníc a nielen učebníc, ale aj iných textov, ktoré produkujú tvoriví pracovníci vysokých škôl. Momentálne verejné obstarávanie sa týka aj teda akýchkoľvek publikácií, monografií či iných článkov, ktoré napríklad potrebujeme v rámci nášho záväzku do otvorenej vedy publikovať v konkrétnom alebo teda, keď prejde recenzným konaním, potrebujeme odpublikovať v konkrétnom časopise a stále podliehajú súčasnej právnej úprave verejnému obstarávaniu. Preto z podnetu od výskumníkov, z bežnej praxe, z univerzít sme zozbierali, a teda predkladáme tento návrh a uchádzame sa o jeho podporu. Ďakujem veľmi pekne.
22. schôdza NR SR - 7.deň - A. dopoludnia
Dátum: 2024-10-30
Poslanec: Puškárová, Paula (HLAS - SD)
Druh vystúpenia: Vystúpenie s faktickou poznámkou

32. Ďakujem veľmi pekne, pán predsedajúci. Vážená pani kolegynka Kosová, úplne chápem a rešpektujem všetky vaše pripomienky, napriek tomu spomenuli ste také tri hlavné. Jedna, kto má o jeden hlas viacej v správnej rade, druhá, výberové komisie, ako sú tvorené, a tretia, dlhodobý zámer alebo rozličné dokumenty, ktoré si pinkajú medzi sebou viaceré akademické inštitúcie. Pre mňa ako človeka z praxe, z vysokej školy, ale aj z manažmentu vysokej školy môžem povedať, že vaším hlavným argumentom, keďže je to krok späť a univerzity sa uzatvárajú, absolútne nesúhlasím. Všetky tieto problémy, ktoré ste spomenuli, sú zástupnými problémami. Tu nejde o to, kto bude mať o jedného člena viacej v správnej rade, alebo ako budú tvorené výberové komisie. Tie vysoké školy už teraz skladajú svoje účty medzinárodnému prostrediu vo vysokej miere. Za posledných pár rokov všetky zaviedli plány rovnosti, všetky zaviedli plány udržateľnosti, prihlásili sa k HRS4R, to znamená k plánu starostlivosti o ľudské zdroje, o výskumníkov, výskumníčky, majú svoje internacionalizačné plány, sú otvorené tomu medzinárodnému prostrediu čoraz viac. Z plánu obnovy išli R2-R4-kové výzvy na prísun zahraničných výskumníkov, výskumníčok, doktorandov, do toho sa zapojilo, prišlo vyše 700 žiadostí, výrazne vyšší počet, ako mohla vôbec tá alokácia, alokácia pokryť. Čiže tie vysoké školy majú obrovský záujem otvárať sa a je im to aj dopriate. To, kto bude mať o jedného člena v správnej rade, nerieši žiadnym spôsobom uzatváranie alebo otváranie. To otváranie prebieha kvôli tomu, že aktivity vysokej školy sú na medzinárodnom trhu, kde sa publikuje v zahraničí, kde musia získavať medzinárodné granty a kde sa musia akt... (Prerušenie vystúpenia časomerom.)
22. schôdza NR SR - 6.deň - B. popoludni
Dátum: 2024-10-29
Poslanec: Puškárová, Paula (HLAS - SD)
Druh vystúpenia: Vystúpenie v rozprave

120. Ďakujem veľmi pekne, pán predsedajúci. Pán minister, vážené kolegyne, kolegovia, Výbor Národnej rady Slovenskej republiky pre vzdelávanie, vedu, mládež, šport a cestovný ruch ako gestorský výbor podáva Národnej rade Slovenskej republiky spoločnú správu výborov Národnej rady Slovenskej republiky o výsledku prerokovania vládneho návrhu zákona. Národná rada Slovenskej republiky uznesením zo 17. septembra 2024 č. 459 sa uzniesla prerokovať vládny návrh zákona, tlač 402, v druhom čítaní, prideliť ho výborom: ústavnoprávnemu výboru, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport ešte v tom čase. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote, iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona, tlač 402, zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky uznesením č. 163 zo 17. októbra 2024, Výbor Národnej rady Slovenskej republiky pre financie a rozpočet uznesením č. 132 z 21. októbra 2024 a Výbor Národnej rady Slovenskej republiky pre vzdelávanie, vedu, mládež a šport uznesením č. 35 z 15. októbra 2024 zhodne odporúčali návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča teda schváliť body jedna až jedenásť, zároveň na základe stanovísk výborov odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Predmetná spoločná správa výborov o výsledku prerokovania vládneho návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež, šport a cestovný ruch ako gestorský výbor z 22. októbra 2024 č. 50. Výbor ma, výbor uznesením ma uznal za spoločného spravodajcu ako náhradníka za spoločného spravodajcu pána Jozefa Habánika, aby som vás o týchto záveroch na rokovaní informovala. Ďakujem veľmi pekne, pán predsedajúci, skončila som.
19. schôdza NR SR - 10.deň - B. popoludni
Dátum: 2024-09-26
Poslanec: Puškárová, Paula (HLAS - SD)
Druh vystúpenia: Vystúpenie s faktickou poznámkou

148. Ďakujem veľmi pekne. Popravde najprv som sa ani veľmi nechcela prihlásiť, ale vzhľadom aj na moje zameranie na ekonomickej univerzite, asi už by som mohla sa nejakým spôsobom zapojiť do tejto debaty. Pani kolegynka, spomínali ste, že vláda sa vyhovára. Nuž, ja si myslím, že je celkom ľahké byť ministrom financií v časoch, keď neplatia žiadne fiškálne pravidlá. A to bolo presne posledné tri roky. Či už kvôli pandémii, či už kvôli akémukoľvek krízovému manažovaniu, centrálna banka jednoducho robí tento postup a začne uvoľňovať za nulové percentné úroky. Rovnako tiež Európska únia upustila od fiškálnych pravidiel. Je jednoduchšie a ten minister financií, samozrejme, že si to využíva, a čo sa presne aj stalo. Tá zodpovednosť tam nenastala. Požičiavame a požičiavame a požičiavame. Išlo to do takéhoto, do takejto situácie, že napokon, ako počúvam tú diskusiu, všetci sa zhodujeme, že konsolidovať musíme. Takže musíme. Nedá sa nič robiť. A otázka je, komu sa tie peniaze zoberú. V ekonómii existuje, dépeháčka je samovražda, ministri financií, nechoďte do toho. Predstavte si, pri tých všetkých nápočtoch, ktoré viem, že už asi polroka teda prebiehajú, napokon prišli k tomu, že sa to bez tej DPH nedá urobiť. Nápočtami cez Inštitút finančnej politiky prišli, bohužiaľ, ten najhorší moment pre každého ministra financií, aby sa obhájil a išiel do dépeháčky. Tak sa aspoň snaží korigovať situáciu a tým najchudobnejším či už cez potraviny, či už teda cez knihy alebo niektoré ďalšie korigovať, aby neboli zatiahnuté do toho aspoň tie základné, základné... (Prerušenie vystúpenia časomerom.)